Mirovna grupa Oaza Beli Manastir

Mirovna grupa Oaza Beli Manastir, nevladina, neprofitna, nestranačka organizacija iz Belog Manastira, osnovana 18. II. 1998. godine. Radi na povratku povjerenja između domicilnog stanovništva, povratnika i raseljenih osoba u svrhu ponovnog suživota na području Baranje. Nastala je kao jedan od ogranaka Centra za mir i nenasilje iz Osijeka.

"Oazom" rukovodi upravi odbor (UO) od 5 članova. Prva predsjednica UO bila je Katarina Krnjajić, a nakon nje Dubravka Simendić i Jelena Opačić-Matijević. Od 24. III. 2009. godine predsjednica je Vesna Nedić s četverogodišnjim mandatom.

Ciljevi MG "Oaze" 
 promocija kulture mira i nenasilja bez obzira na etničke, religijske, socijalne i kulturne razlike
 izgradnja zajednice kroz edukativne radionice
 promocija i zaštita ljudskih prava i sloboda
 edukacija za i o ljudskim pravima kroz okrugle stolove i radionice
 podrška drugim NVO-ima
 osvješćivanje pojedinca za aktivnu ulogu u pozitivnim društvenim promjenama

Područja rada 
 edukacija
 kreativno izražavanje
 socijalni program (pomoć starijima)
 ekološki program
 zdravstveno-edukativni program
 dječja igraonica
 razvoj organizacije
 suradnja s drugima

Izdavaštvo

Knjige i CD-ovi 
"Oaza" je dosad izdala četiri knjižice:
 Jelena Opačić-Matijević i Vesna Nedić: Filcanje vune, Beli Manastir, XII. 2005.
 Jovan Nedić: S njive do akademije, Beli Manastir, III. 2006.
 Vesna Nedić (urednik): Imenik udruga Baranje, Beli Manastir, VI. 2006.
 Marina Bojić, Bojan Đorđević, Vladimir Mićić, Jovan Nedić, Predrag Stojanović: Braća Kašanin : znameniti Baranjci, Beli Manastir, II. 2007.

i dva CD-a:
 Predrag Stojanović (priredio): Tribina "Braća Kašanin" (CD), Beli Manastir, IV. 2007.
 Vesna Nedić (urednik): Imenik udruga Baranje (CD), Beli Manastir, IX. 2007.

Kalendari, rokovnici i olovke 
Od 2007. godine "Oaza" za Novu godinu izdaje stolni kalendar, rokovnik i reklamnu olovku s "Oazinim" logom, koje dizajnira i štampa tvrtka "Fist" iz Borova. Kalendari i olovke štampaju se u 100, a rokovnici u 25 primjeraka i dijele se "Oazinim" članovima i poslovnim partnerima.

Kalendari se sastoje od tri dijela, koji se mogu preklopiti tako da se dobije polegnuta trostrana prizma. Na prednjoj strani, uz "Oazin" logo i adresu, nalazi se 4-5 kolor-fotografija koje prikazuju "Oazine" aktivnosti, a na poleđini klasični kalendar sa stiliziranim znacima za sunce, vodu, zemlju i vatru, bez kojih ne bi bilo ni zemaljskih oaza.

Na rokovniku s platnenim uvezom za 2007. bio je samo "Oazin" logo, dok se na rokovnicima sa spiralnim uvezom za 2008. i 2009. godinu nalaze "Oazin" logo, adresa i već spomenuti stilizirani znaci za sunce, vodu, zemlju i vatru, a na rokovniku za 2009. godinu i one iste fotografije koje su na kalendaru.

Aktivnosti (u proteklim godinama)

Edukacija 
 osnovna informatička obuka
 tečaj interneta
 naprednija informatička obuka (Excel)
 tečaj engleskog jezika
 tečaj njemačkog jezika
 tečaj šivanja

Socijalni program 
 pomoć starijim osobama u pranju veša
 pomoć starijim osobama pri nabavci namirnica
 mjerenje šećera i tlaka

Ekološki program 
 radionica filcanja vune
 seminari na temu izrade predmeta od filca
 seminari o zdravoj hrani – soja
 seminar o kompostiranju
 seminar o proizvodnji zdrave hrane u plasteniku

Zdravstveno–edukativni program 
 tribina o osteoporozi
 tribina o dijabetesu i hipertenziji
 tribina o spolnim bolestima
 tribina o ovisnosti (alkohol i droga)
 tribina o kancerogenim bolestima reproduktivnih organa
 incijativa za osnivanje lige: osteoporotičari i osobe liječene od karcinogena
 tribine drugih organizacija psihološkog tipa

Kreativno izražavanje 
 rad na staklu
 rad na tkanini
 rad na keramici
 pravljenje nakita
 pravljenje predmeta od gipsa
 oslikavanje zidova

Dječja igraonica 
 druženje djece od 7-12 godina kroz društvene igre

"Oaza" sarađuje s baranjskim romskim udrugama i info-klubovima, Centrom za mir i nenasilje iz Osijeka, VIMIO-om iz Vukovara, "Ženskom mrežom Hrvatske", lokalnom samoupravom, Društvom osoba s invaliditetom Baranjsko srce , organizacijama "Smart" iz Rijeke, "B.a.B.e." iz Zagreba... Članica je "Ženske mreže Hrvatske" i podržava i sudjeluje u svim njenim akcijama (kao što su: "Izbori i žene", "16 dana aktivizma", akcije protiv nasilja nad ženama u obitelji...).

Projekti u 2006. godini 
 Besplatna informatička obuka za nezaposlene Baranjce
 Besplatan pristup informacijskoj i komunikacijskoj tehnologiji za mlade - internet-klub
 Besplatan tečaj engleskog jezika
 Dani udruga Baranje 
 Institucionalna potpora
 Kreativne likovno-ekološke radionice za djecu do 14. godina
 Likovno-kreativna radionica za žene
 Pomoć starim ljudima
 Radionica s vunom
 Tribina "Braća Kašanin"

Eksterni linkovi 

 Službena web-stranica
 Mirovna grupa "Oaza" 

Nastanci 1998.
Nevladine organizacije u Hrvatskoj
Neprofitne organizacije
Baranjske organizacije
Organizacije u Belom Manastiru